Rikunarita-ORG/Wikinium huggingface dataset:
# 殷海光

| 殷海光 |
| --- |
|  |
| 出生日 | 1919年12月5號  |
| 出生地 | Huanggang County  |
| 死亡日 | 1969年9月16號  （49歲） |
| 死亡地 | 臺北市  |
| 國籍 | 中華民國、中華民國  |
| 識嘅語言 | 官話、中文  |
| 母校 | 國立西南聯合大學、清華大學  |
| 職業 | 哲學家、大學教員、political pundit、opinion journalist、新聞從業員  |
| 僱主 | 國立臺灣大學  |
| [改維基數據] |
| * 睇
* 傾
* 改
 |

**殷福生**（1919年12月5號—1969年9月16號）筆名**殷海光**，係中華民國湖北省黃岡縣（依家黃岡市團風縣）人，係自由主義哲學家同埋評論家，亦係將自由主義思想引入臺灣嘅重要先驅之一。佢喺臺灣白色恐怖時期持續批評蔣介石同埋中國國民黨政府，因而俾政府打壓，亦因此而廣為人知。對於香港學生嚟講，佢哋認識殷福生係因為高中嘅中國語文及文化科用咗殷海光嘅《人生的意義》做範文。

## 參考

## 出面網頁

* P1273 屬性顯示失敗: 搵唔到 P1273 屬性。

/ 殷海光喺加泰圖書館嘅資料
* 殷海光喺分面應用主題詞表識別碼嘅資料
* 殷海光喺虛擬國際權威檔案識別碼嘅資料
* 殷海光喺Freebase嘅資料
# 劉子業

| 劉子業 |
| --- |
|  |
| 出生日 | 449年2月25號  |
| 死亡日 | 466年1月1號  （16歲） |
| 配偶 | Empress Lu、Hé Lìngwǎn、Liu Yingmei  |
| 亞爸 | 劉駿  |
| 亞媽 | Empress Wang Xianyuan  |
| 兄弟姊妹 | 宋孝武帝第十二女、Liu Chuxuan、Liu Chuyu、Q16603328、劉楚佩、Q16603374、Princess Āngù、Q16603581、Liu Zixun、劉子仁、劉子元、Q7481292、Q7481275、Liu Zishang、Q10899585、Liu Ziyue、Liu Zifang、Q10899589、Q10899590、Q10899594、Q10899595、Q10899597、Q10899598、Q7481334、Q10899599、Q7481305、Q10899603、Q10899604、Liú Ziyú、Q10899606、劉子雲、Liú Zixiāo、Liu Zixiang、Q10899607、Liu Ziluan  |
| [改維基數據] |
| * 睇
* 傾
* 改
 |

**劉子業**（449年2月25號—466年1月1號），係劉宋第六位皇帝，464年到466年在位，史稱**宋前廢帝**。
# 昭憲皇太后

昭憲皇太后
**昭憲皇太后**（日文：昭憲皇太后／しょうけんこうたいごう*Shōken Kōtaigō*；1849年5月9號—1914年4月9號）係明治天皇老婆，原名**一條美子**（日文：一条 美子〔一條 美子〕／いちじょう はるこ*Ichijō Haruko*）。

## 經歷

1849年4月17號，昭憲皇太后喺京都一條家桃花殿出世，係一條忠香第三個女。

後生嘅昭憲皇太后
1867年5月18號，佢嫁畀明治天皇。同年6月28號女御宣下。1869年2月7號改名做美子，12月28號被冊立為皇后。佢大過明治天皇，為咗要避諱，官方資料改成1850年先至出世。

1912年7月30號，明治天皇駕崩。大正天皇繼位，佢成為皇太后。

1914年4月9號，佢死於心絞痛，享年64歲。諡號為昭憲皇太后。同老公明治天皇一齊葬喺京都伏見區伏見桃山陵。

由於冇親生仔女，所以佢收養老公嘅典侍柳原愛子啲仔女。

做緊皇后嗰陣，推動「華族女學校」（而家嘅學習院女子高中部）、「お茶の水の東京女子師範学校」（而家嘅御茶水女子大學）設立，致力於日本近代女子教育。此外亦都熱心從事慈善事業，對東京慈惠醫院同博愛社（而家嘅日本紅十字會）發展有所影響。

佢係日本史上第一位着西裝嘅皇后。接見過俄羅斯帝國阿列克賽·亞歷山大羅維奇大公（1872年）、德意志帝國海因里希王子（1879年）、第18任美國總統格蘭特夫婦（1879年）、德意志帝國瓦爾德馬王子（1912年）。

## 紋章

### 日本國授予

* 寶冠章 -

### 外國授予

* 泰國：大卻克里勳章 -
* 西班牙：瑪麗·路易莎女王勳章 -

## 參考
# Ṡ

**Ṡ**, **ṡ** 係拉丁字母之一，由 S 上面加一點而嚟。

喺未有統一碼之前，佢叫做 ｢擴展拉丁字母｣，指 ASCII 碼唔支援。

## 編碼

| 編碼 | 統一碼 | ISO 8859-14 |
| --- | --- | --- |
| 單個字元 | 標準分拆 |
| 大楷 Ṡ | U+1E60 | U+0053 U+0307 | BB |
| 細楷 ṡ | U+1E61 | U+0073 U+0307 | BF |
# Ä

**À**，**à**

 字母圖
係斯洛伐克文、瑞典文、愛沙尼亞文、芬蘭文、佛羅文、土庫曼文、韃靼文嘅一隻字母，喺德文入面當變音字母噉用。

## 編碼

| 編碼 | Unicode | ISO 8859-1，2，3，4， 9，10，13，14，15，16 |
| --- | --- | --- |
| 大楷 Ä | U+00C4 | C4 |
| 細楷 ä | U+00E4 | E4 |
# 論元價位

**論元價位**leon6 jyun4 gaa3 wai2（**valency**，可以借入粵語做粵拼：vei1 lan4 si4）係指一句謂語「可以有幾多同邊啲論元」，例如一隻及物動詞有 2 嚿論元（A 同 P）。

## 變化方式

攞住一句句子，多數語言都有可能做論元價位變化，例如係被動語態可以話係最常見嗰種－

|  |  |  |
| --- | --- | --- |
| 隻貓 | 追住 | 隻老鼠 |
| zek3 maau1 | zeoi1 zyu6 | zek3 lou5 syu2 |
| A | V | P |

|  |  |  |  |
| --- | --- | --- | --- |
| 隻老鼠 | 被 | 隻貓 | 追住 |
| zek3 lou5 syu2 | bei6 | zek3 maau1 | zeoi1 zyu6 |
| S (Sole argument) | VP |

－喺被動嗰句入面，**隻貓**變咗做一嚿文法上唔必要嘅物體（就算甩咗出嚟，句嘢仲會啱文法）。噉即係話「將句嘢變成被動式」嘅過程當中，句子嘅論元數量跌咗，所以被動語態係論元價位改變嘅一種。

## 語言類型

唔同語言响論元價位「可以以咩方式變」呢點上有差異，例如有好多語言都冇被動語態呢家嘢。

又有啲語言會容許（例如）廣東話冇嘅論元價位變化方式，例如英文就被指有陣時會將及物動詞嘅 P 併合落去隻動詞度，例句－

|  |  |  |
| --- | --- | --- |
| Thomas | hunted | deers |
| A | V | P |
| 湯馬士 | 獵（過去式） | 鹿 |

|  |  |  |
| --- | --- | --- |
| Thomas | went | deer-hunting |
| S | VP |
| 湯馬士 | 去咗獵鹿（過去式） |

## 睇埋

* 及物

## 攷
# 演講

馬來西亞首相馬哈迪喺聯合國大會發表演講（2003年9月25號）
**演講**（粵拼：jin2 gong2），或者叫**演說**（粵拼：jin2 syut3）都得，係演講者發表公眾講話。根據個人風格，有啲演講者會預先寫定講稿，演講嗰陣會睇住嚟讀；有啲鍾意小小爆肚；有啲唔用講稿講，表現真我。

嚮一個故事之中，男女主角約會談情同求婚都係照講稿讀嘅，表現雙方都係冇誠意，講嘢冇句真心。

政客演講要智囊團寫手安排講稿都係好平常，例如曾蔭權，因為怕講嘢爆肚出事。

## 技巧

有管理等領域嘅研究者嘗試做實證性質嘅研究，睇吓演講要點做先至可以令人覺得講者有吸引力。佢哋講到嘅嘢包括：

* 講者要有意識想去理解自己有咩優缺點；
* 講者要講到自己行事係有清楚目標嘅；
* 講者要提吓自己點樣克服挑戰，亦要留意自己經過挑戰後有乜嘢成長；可以睇睇角色發展嘅概念。
* 講者要提吓自己學咗呢啲嘢之後，點樣運用自己嘅經驗嚟幫其他人達致同樣嘅成長；

研究指，一個人講自己嘅故事嗰陣有上述呢啲特徵，聽者會傾向覺得想聽佢嘅故事。

呢種噉嘅講故仔方式，仲被指可以用嚟講一間企業嘅故事，幫企業吸引消費者嘅注意，即係好似噉—

> 以前我（哋）做開嘅工作係噉噉噉嘅。有一日，我（哋）經歷咗一單噉嘅撈絞嘢，令我（哋）意識到有必要作出改變。
>
>

> 決定咗變，我（哋）做咗啲噉噉噉嘅嘢，途中遇到呢啲呢啲困難，我（哋）用咗噉噉噉嘅方法克服，當然期間有失敗，但我（哋）依然堅持。
>
>

> 克服咗重大嘅困難之後，我（哋）終於達致... 可以用我（哋）嘅經驗嚟幫人，亦更加有信心面對將來嘅挑戰。
>
>

## 睇埋

* 魅力
* 領導才能
* 速記
* 朗誦‎
* 英雄旅程

## 引咗

## 拎

* 維基同享中有關演講嘅資源類
# 技術翻譯

**技術翻譯**（粵音：gei6 seot6 faan1 jik6）係指將一啲有專業或者技術內容嘅文本由一隻語言翻譯成另一隻語言。呢啲文本通常涉及專業嘅領域，好似工程學、醫學、電腦科學等等。技術翻譯唔係淨係直譯詞語咁簡單，因為做呢樣嘢需要譯者對原文內容有深層次理解，確保翻譯後嘅文本能夠準確噉表達原文嘅意思。

技術翻譯一大挑戰係術語要譯得準，因為唔同領域有好多專業術語，呢啲術語喺唔同語言入面可能唔係一對一噉對應到。譯者通常要攞住參考書同埋技術資料，或者同專業人士合作去確保術語譯得正確。

雖然技術翻譯主要係以實用同準確為目標，但係都需要確保文法流暢，令讀者易理解。技術翻譯同一般翻譯唔同嘅係，技術翻譯更加強調標準化同一致，確保唔同地方使用同一術語嗰陣有一貫嘅意思。

## 睇埋

* 翻譯
* 術語
# 言語行為理論

**言語行為理論**（英文：Speech Act Theory ）係由英國哲學家約翰·奧斯丁提出嘅一套學說，後來由美國哲學家約翰·尚魯進一步發展。呢套理論講到，語言唔單止係用嚟陳述事實咁簡單，仲係一種行為工具，人類透過講嘢可以達到唔同目的。

根據言語行為理論，講話起碼可以分做三類：

* 言內行為
* 言外行為同埋
* 言後行為。

言語行為理論影響深遠，喺語言學（尤其係語用學）、哲學等領域都得到廣泛應用。

## 基本概念

>  我哋要搞清楚，一串話段表達嘅意思同埋串話段『用嚟做乜』（股**力**）係兩樣嘢。任何種類嘅話段都可以視為行動。
>
>

講緊語言行為嘅時候，用語言（講嘢或者寫嘢）同開門或者煮飯一樣都係行動，做呢啲行動都係為咗達到某啲目標。語言行為理論最基本嘅概念就係語言行為。當人用語言嘅時候，唔係淨係講資訊咁簡單，而係做緊「一個行動」。好似講「支豉油喺你手邊呀，遞過嚟畀我」呢句說話，唔係淨係講緊個情況係點，仲係想令到聽嘅人明白講嘢嗰個人想要乜，從而做出相應嘅行為。

約翰·奧斯丁同約翰·尚魯係語用學嘅先驅，當中尚魯提出咗三種主要嘅語言行為 ：

1. 言內行為：即係講出一句有意思嘅說話，包括字面意思同埋發音、用字同句子結構嘅特點。
2. 言外行為：即係講句說話背後嘅目的。好似問「你有冇手機或者手錶睇時間？」，表面上係問問題，實際上係想睇時間。
3. 言後行為：即係聽嘅人對句說話嘅反應，例如真係攞咗隻錶出嚟畀人睇時間。

## 言外行為

其後，尚魯仲將言外行為分做以下幾類：

* 描述：講出一啲事實嘅狀況
* 指令：叫人做某啲嘢
* 承諾：答應會做某啲嘢
* 表情：表達情緒或態度
* 宣告：透過宣布嚟改變現實

另外仲要提嘅係，如果一句說話嘅言內行為同言外行為係一致嘅，就叫做**直接語言行為**；如果唔一致，就叫做**間接語言行為**。

## 睇埋

* 協調原則
* 前設

## 註釋

## 引咗
# 中心 (語言學)

**中心**（粵音：zung1 sam1；英文：head / nucleus ），或者貼近英文噉譯作**頭**，係指短語當中最重要嗰橛，負責決定嗰句短語句法功能係乜（可以當咩詞性噉嚟用）。粵語同英文嘅例子：

* **細小嘅盒**，呢句短語嘅中心係**盒**，**盒**係名詞，決定咗句短語係名詞短語；
* **hot water**（名詞短語；**熱水**噉解），中心係 **water**（名詞，決定咗句短語係名詞短語）；

## 概論

## 睇埋

* 分析樹
* 依存文法
# 統計機械翻譯

**統計機械翻譯**（英文：**Statistical machine translation，SMT**）係機械翻譯嘅一種做法，靠分析雙語語料庫，得知兩隻語言啲字嘅統計關係，達致機翻。

## 概論

簡單噉講，可以首先諗吓字詞層面嘅翻譯：

* 想像研究者手上有一大拃語料，啲語料包含咗（例如）由隻語言寫出嚟嘅文，仲講明嗮邊句粵文句子對應緊邊句法文句子；
* 個 MT 程式想知 **pomme** 呢隻法國話嘅字要點譯做廣東話；
* 佢可以摷勻嗮啲語料，睇吓啲有隻 **pomme** 字嘅法文句子，佢哋對應嗰啲粵文句子有咩共通點；
* 假設啲粵文句子夠代表到「好多唔同意思但都有提到蘋果」嘅句子，個程式應該會發現啲對應嘅粵文句子都有**蘋果**；

－個 MT 程式可以畀**蘋果**做 output。

## 原理

呢種機翻嘅原理係揾一大柞事先人手翻譯咗嘅兩種語言嘅句子返嚟做樣本，再寫啲程式去教部電腦揾出唔同字之間嘅統計關係。舉個例說明：如果部電腦撞到一句英文句子入面有「disturbing」呢個字，噉佢會嘗試透過啲樣本嚟計吓個字應該譯做「令人不安」嘅機會率係幾多幾多，同埋呢個機會率會點樣隨住「句句子入面仲有乜嘢字」變化（如果個字俾寫嘢嗰個人用嚟形容一套驚慄片，噉應該譯做「令人不安」嘅機會率就會高啲）。喺部電腦處理完個樣本之後，佢內部會產生一個統計模型，而呢個統計模型嗰柞參數會由個樣本嗰度導出。一般嚟講，個樣本愈大，統計機翻嘅準確性就愈高。到咗廿一世紀，世界上有多個政府都興用呢種手法翻譯佢哋啲文件，例如加拿大嘅聯邦政府就用咗呢種方法同佢啲文件做英法（佢嗰兩個官方語言）翻譯，而且 Google 翻譯都有用咗呢種手法。

統計機翻相當受歡迎，有唔少科學家都想進一步發展佢，甚至有人提倡話再進步啲嘅統計機翻能夠淨係用一種語言嘅樣本就可以做到機翻。

## 註釋

## 攷
# QS世界大學排名

《**QS世界大學排名**》（英文：QS World University Rankings）係由英國一間私人公司 Quacquarelli Symonds（QS）發布嘅年度大學排行榜。QS 公司最初同《泰晤士高等教育》增刊合作，喺 2004 至 2009 年期間一齊推出《泰晤士高等教育－QS 世界大學排名》。2010 年之後，QS 公司就用自己嘅方法繼續公布排行榜，而《泰晤士》則採用新嘅評分方式，並自行推出《泰晤士高等教育世界大學排名》。

目前，QS 同愛思唯爾合作發布排名，榜單範圍包括全球綜合排名、學科排名，同時仲有亞洲、新興歐洲與中亞、拉丁美洲、阿拉伯地區、金磚五國五個按唔同標準制定嘅地區排名。呢個排行榜被視為全球最受關注嘅大學排名之一，但亦因為指標較多主觀成分，而受到唔少批評。
# 莎孚

| 莎孚 |
| --- |
|  |
| 姓名原文 | Σαπφώ |
| 出生日 | 7 century BC  |
| 出生地 | 列斯伏斯島  |
| 死亡日 | c. 570年 BC  （**表達錯: 未預料嘅 < 運算符**歲） |
| 死亡地 | Lefkada  |
| 國籍 | Mytilene  |
| 母語 | 古希臘文  |
| 識嘅語言 | 古希臘文  |
| 職業 | 詩人、作曲家、作者、作家  |
| 名作 | Ode to Aphrodite、Sappho fr. 31 Voigt  |
| 配偶 | 未知  |
| 兄弟姊妹 | Charaxus  |
| [改維基數據] |
| * 睇
* 傾
* 改
 |

**莎孚**（古希臘文：**Σαπφώ**）係前7世紀古希臘女詩人，喺列斯伏斯島生活。佢係女同性戀者，後世西方語言都用佢家鄉列斯伏斯島嚟稱呼女同性戀者（譬如英文lesbian）。
# 受事

**受事**sau6 si6（**patient**，粵拼：pei1 seon2）係一種成日畀人攞嚟討論嘅主題關係。

如果話 YY 係施事，即係指 YY 係畀人對佢做出隻動詞指嗰樣行動嘅物體，例句有

**我食咗粒荔枝。**（受事：**荔枝**）
**家姐飲咗杯咖啡。**（受事：**咖啡**）
## 睇埋

* 施事
* 詞句配列
* 有生無生
# 千年

**千年**，又叫做**千禧**，係跨越一千年嘅時間跨度。喺陽曆，如果一個年份可以被1000整除就被稱為千年（或者嗰個年份之後嘅一年），例如2000年或2001年都可被認為係新千年。

喺2000年全球慶祝千禧年到來時，就發生咗有關到底2000年定係2001年先至係新千年開始嘅爭論。一派觀點認爲，由於陽歷曆法由西元1年開始計起，因此西元1年至1000年係第一個千年，而第二個千年始於1001年，咁樣推算落去，2001年先至係新千年嘅開始。

## 史前

* 前10千年 前9千年 前8千年 前7千年 前6千年 前5千年 前4千年

## 西元前

* 前3千年
	+ 前26世紀 - 前27世紀 - 前28世紀 - 前29世紀 - 前30世紀
	+ 前21世紀 - 前22世紀 - 前23世紀 - 前24世紀 - 前25世紀
* 前2千年
	+ 前16世紀 - 前17世紀 - 前18世紀 - 前19世紀 - 前20世紀
	+ 前11世紀 - 前12世紀 - 前13世紀 - 前14世紀 - 前15世紀
* 前1千年
	+ 前6世紀 - 前7世紀 - 前8世紀 - 前9世紀 - 前10世紀
	+ 前1世紀 - 前2世紀 - 前3世紀 - 前4世紀 - 前5世紀

## 西元後

* 第1千年
	+ 1世紀 - 2世紀 - 3世紀 - 4世紀 - 5世紀
	+ 6世紀 - 7世紀 - 8世紀 - 9世紀 - 10世紀
* 第2千年
	+ 11世紀 - 12世紀 - 13世紀 - 14世紀 - 15世紀
	+ 16世紀 - 17世紀 - 18世紀 - 19世紀 - 20世紀
* 第3千年
	+ 21世紀 - 22世紀 - 23世紀 - 24世紀 - 25世紀
	+ 26世紀 - 27世紀 - 28世紀 - 29世紀 - 30世紀
* 第4千年
* 第5千年
* 第6千年
* 第7千年
* 第8千年
* 第9千年
* 第10千年
* 第11千年及以後

## 睇埋

* 年代 - 世紀 - 千禧年主義 - 千禧年說
# 雪舟

| 雪舟 |
| --- |
|  |
| 姓名原文 | 雪舟 |
| 出生日 | 1420年  |
| 出生地 | Bitchū Province  |
| 死亡日 | 1506年8月26號  （86歲） |
| 死亡地 | 益田 (室町幕府)  |
| 國籍 | 日本  |
| 識嘅語言 | 日文  |
| 信奉 | 佛教  |
| 職業 | bhikṣu、畫師  |
| 風格 | portrait painting  |
| 名作 | 破墨山水圖、Landscape of the Four Seasons、Autumn and Winter Landscapes、Landscape by Sesshū、View of Amanohashidate、Huike Offering His Arm to Bodhidharma  |
| [改維基數據] |
| * 睇
* 傾
* 改
 |

**雪舟**（日文：雪舟せっしゅう(Sesshū)，1420年—1506年8月26號）係日本室町時代水墨畫畫家同僧人，作品主要係山水畫。

## 生平

「雪舟」係法號，諱「等楊」，所以佢又名「**雪舟等楊**」，1420年響備中國赤濱（即依家岡山縣總社市）出世，本姓**小田**，家族據說係武家嚟。細個響寶福寺出家，學習文藝，10歲前往京都嘅相國寺，跟春林周藤學修禪，跟天章周文學畫畫。1454年去到周防國。1465年獲楚石梵琦（そせきぼんき）賜「雪舟」兩隻字，據講嗰時佢就攞「雪舟」嚟做法號。佢嘅號唔知幾時（推斷響1467年）由「拙宗」改為「等楊」，由於佢同雪舟係同一時期出現、畫風相似加上個名日文發音類似，所以被後人認定係同一個人。1467年跟住遣明使船隊去到明朝，行遍中國各地，用咗兩年時間接觸同埋研究水墨畫，甚至住響天童寺嗰陣獲得稱號「四明天童山第一座」，《四季山水畫》就係響佢到中國期間完成。中國嘅自然景色對雪舟產生好大影響，明白到「風景就係最好嘅老師」，所以佢嘅畫風亦變咗，早期主要係畫關於宗教人物，去咗中國之後就廣泛學習唐、宋、元嘅繪畫。1469年返日本，分別響周防國、豐後國、石見國進行創作活動。1502年嘅《天橋立圖》成為佢藝術生涯嘅巔峰。

多數文獻顯示雪舟係響1506年8月過身，但亦有其他資料話佢係1502年過身。死去嘅日期亦眾說紛紜，《古畫備考》話佢係8月8號死，《雪舟傳》話佢係9月16號死，亦有其他資料話佢係8月26號死。

## 主要作品

《天橋立圖》
### 國寶

* 秋冬山水圖 2幅（東京國立博物館）
* 四季山水圖卷（山水長卷）1卷（毛利博物館、1486年（文明18年））
* 山水圖（破墨山水圖）（東京國立博物館、1495年（明應4年））
* 慧可斷臂圖（愛知縣・齊年寺、1496年（明應5年））
* 天橋立圖（京都國立博物館）
* 山水圖（個人藏）

### 重要文化財

雪舟作品
* 四季山水圖 4幅（東京國立博物館）
* 四季山水團 4幅（石橋美術館）
* 四季山水團卷（山水小卷）1卷（京都國立博物館）
* 倣高克恭 山水圖卷 1卷（山口縣立美術館）
* 倣夏珪 夏景山水圖（個人藏）
* 倣夏珪 冬景山水圖（個人藏）
* 倣李唐 牧牛圖（山口縣立美術館）
* 倣李唐 牧牛圖（山口縣立美術館）
* 倣梁楷 黄初平圖（京都國立博物館）
* 倣玉澗 山水圖（岡山縣立美術館）
* 山水圖（香雪美術館）
* 益田兼堯像（益田市立雪舟之鄉記念館）
* 毘沙門天圖（相國寺承天閣美術館）

傳雪舟筆花鳥圖
* 花鳥圖屏風（前田育德會）
* 四季花鳥圖屏風（東京國立博物館）
* 四季花鳥圖屏風（京都國立博物館）

名「拙宗」嘅作品
* 山水圖（京都國立博物館）
* 山水圖（正木美術館）

其他
* 題雪舟山水圖詩（了庵桂悟筆） 附有雪舟自畫像（藤田美術館）

## 參考

* 『雪舟等楊　「雪舟への旅」展研究図録』（山口県立美術館　中央公論美術出版　2006年）
* 『没後500年特別展「雪舟」』（図録、東京国立博物館、京都国立博物館、2002年）
* 『雪舟の芸術・水墨画論集』（金沢弘　秀作社出版　2002年）
* 『画聖雪舟』（沼田頼輔、『論創叢書』1、論創社、2002年3月、ISBN 4-8460-0241-1）古典
* 『雪舟応援団』（山下裕二、赤瀬川原平　中央公論新社 　2002年）
* 『雪舟はどう語られてきたか』（山下裕二編・監修　平凡社ライブラリー　2002年）
* 『雪舟 水墨画の巨匠　第1卷』（中島純司　講談社　1994年）
* 『雪舟　新編名宝日本の美術14』（中島純司　小学館　1991年）

## 出面網頁

* 雪舟喺BIBSYS嘅資料
* P1273 屬性顯示失敗: 搵唔到 P1273 屬性。

/ 雪舟喺加泰圖書館嘅資料
* 雪舟喺分面應用主題詞表識別碼嘅資料
* 雪舟喺虛擬國際權威檔案識別碼嘅資料
* 雪舟喺Freebase嘅資料
# 德布西

德布西
**德布西**（法文：**Achille-Claude Debussy**，1862年8月22號—1918年3月25號）係法國作曲家，出名作品包括《貝加馬斯克組曲》。

德布西
1893年，德布西坐喺度彈鋼琴
德布西喺巴黎嘅寓所
德布西嘅墓
## 作品

### 作曲

按體裁時間分列：

鋼琴曲
* 《阿拉伯風格曲》兩首（另譯：華麗曲，1888年–1891年）
* 《夢》（1890年）
* 《月光》（1890年）
* 《貝加馬斯克組曲》（1890年）
* 《版畫》（1903年）
* 《快樂島》（1904年）
* 《映像 第1集》（1905年）
* 《映像 第2集》（1907年）
* 《兒童天地》（1906年－1908年）
* 《霧》（1910年－1913年）
* 《枯萎的樹葉》（1910年－1913年）
* 《维諾之門》（1910年－1913年）
* 《善舞仙女》（1910年－1913年）
* 《歐石楠》（1910年－1913年）
* 《拉文將軍．乖僻木偶》（1910年－1913年）
* 《月色滿庭台》（1910年－1913年）
* 《水仙女》（1910年－1913年）
* 《向匹克威克先生致敬》（1910年－1913年）
* 《骨壼》（1910年－1913年）
* 《三度交替》（1910年－1913年）
* 《焰火》（1910年－1913年）

室內樂
* 《弦樂四重奏》（1893年）
* 《大提琴奏鳴曲》（1915年）
* 《長笛、中提琴和豎琴奏鳴曲》（1915年）
* 《小提琴奏鳴曲》（1916年－1917年）

管弦樂
* 《牧神午後前奏曲》（Prélude à l'après-midi d'un faune）（1894年）
* 《夜曲》（Nocturnes）（1899年）
* 《大海》（La Mer）（1905年）
* 《意象》（Images）（1912年）

獨奏曲/協奏曲
* 《第一號狂想曲》（Première rhapsodie)（1910年）

舞台作品
* 《羅德利戈與西梅納》（歌劇，未完成，1890年－1892年）
* 《佩利亞斯與梅麗桑德》（歌劇，1892年－1902年）
* 《聖塞巴斯蒂安之殉難》（神劇，1911年）
* 《阿夏家的沒落》（歌劇，未完成，1908年－1917年）

合唱
* 《浪子》（1884年）
* 《中選之小姐》（1888年）

歌曲
五十幾首
# 寶永大爆發

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 寶永大爆發  |  |

 |
|  |
| 係一個 | Plinian eruption、lateral eruption  |
| 屬於 | historic eruptions of Mount Fuji  |
| 發生喺 | 日本  |
| 位處政區 | 駿河國、甲斐國  |
| 座標 | 35°21′N 138°44′E  |
| 日期 | 1707年12月  |
| 原因 | 1707 Hōei earthquake  |
| 導致咗 | Mount Hōei  |
| 共享類 |  維基同享中有關Hōei eruption嘅同享資源 |
| 攤開寶永大爆發嘅位置
維基媒體 | © OpenStreetMap |
| [改維基數據] |
| * 睇
* 傾
* 改
 |

寶永大爆發之後多咗個火山口
**寶永大爆發**（日文：**宝永大噴火**）係日本富士山喺寶永四年十一月廿三（1707年12月16號）嘅一次火山爆發，亦係史上暫時最後一次爆發。

## 睇埋

* 寶永地震
# 地主

喺東漢期間，好有錢同權嘅地主會騎馬車嚟代表佢哋嘅地位
**地主**係擁有一啲住宅嘅人，好多時都會用租嘅方法嚟做收入嚟源。

## 責任

喺一份租借嘅合約裏面，地主一般都會需要做任何同維修相關嘅嘢，而租客就需要保持笪地方乾淨同安全。

好多地主都會用房地產嘅公司嚟負責處理問題，包括寫合約、揾人做維修、同埋揾租客等等。如果租得出，呢啲公司就會收返地主嘅部分租金。

## 批評

### 土地財產

土地作為財產並唔係一個全世界都有嘅概念。例如，美洲原居民並冇呢個概念，反而將土地睇成做公物。當時，洋人會見啲土著好似唔用笪地，跟住就自己攞嚟用。點不知原嚟佢哋純粹對土地嘅概念同睇法唔一樣。

有啲歐洲嘅學家並唔認為土地應該屬於財產，例如 Adam Smith。佢曾經批評呢個概念，話「當笪地一成為咗私人財產之後，地主就會冚唪唥ham6 bang6 lang6都走去話要收租」。

### 壟斷

如果地主非常有錢，亦好多時會買起哂附近嘅住宅，造成壟斷嘅情況。
例如，喺2011-2012年期間，一個亞特蘭大嘅社區有超過9成嘅屋都係畀一間投資公司買起咗。有時候，一間公司會起公司住宅，如果喺經濟衰退嘅時候，就可以升租同減人工。如果情況非常嚴重，就會造成貧民窟，即係環境又差到爆，但係啲地主嘅公司又當睇唔到。

## 攷
# 居里大學

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 居里大學  |  |

 |
|  |
| 起好 | 1971年1月1號  |
| 國家 | 法國  |
| 拎 |   |
| 攤開居里大學嘅位置
維基媒體 | © OpenStreetMap |
| [改維基數據] |
| * 睇
* 傾
* 改
 |

**居里大學**（法文：**Université Pierre-et-Marie-Curie**），又叫**巴黎第六大學**（法文：**Université Paris VI**），係法國巴黎舊時一間大學，1971年由巴黎大學分拆出嚟，個名紀念科學家皮耶居里同居里夫人，2018年同巴黎-索邦大學合併成索邦大學。

## 出面網頁

* 居里大學嘅官方網站
# 蘇德戰爭

| 蘇德戰爭
 |
| --- |
|  第二次世界大戰歐洲戰場嘅一部分
 |
|  |
|

|  |  |
| --- | --- |
| 日期： | 1941年6月22號 (1941-06-22)－1945年5月9號 (1945-05-09) （3年10個月2個禮拜又3日）
 |
| 地點： | 德國東方嘅歐洲地區：中歐、東歐同北歐；後期延伸到南歐、德國同奧地利 |
| 結果： | 蘇軍同盟軍贏，第二次世界大戰歐洲戰場正式完咗，納粹德國覆滅
* 南斯拉夫社會主義聯邦共和國成立
* 冷戰開始，鐵幕建立
* 希臘內戰開始
 |
| 領土變更： | 德國分立；波蘭國界變更
 |

 |
| 參戰方 |
| **軸心國**：
* **納粹德國 意大利王國 （1943年–）
* 匈牙利王國
* 羅馬尼亞王國 （–1944年）
* 斯洛伐克共和國
* 克羅地亞獨立國
* 芬蘭（–1944年）

---

**支援**：  西班牙國藍師
 | **同盟國**：
* **蘇聯 捷克斯洛伐克流亡政府
* 波蘭東路軍

**轉軚或者停戰嘅軸心國**：
* 羅馬尼亞王國 （1944–1945年）
* 保加利亞王國 （1944–1945年）
* 芬蘭（1944年停戰）

---

**支援**：
* 美國
* 英國
	+ 加拿大
	+ 澳洲
	+ 紐西蘭
* 自由法國 （1943年–1944年）
 |
| 指揮官同領導者 |
|  **希特拉**（總司令） |  **史太林**（總司令） |
| 兵力 |
| **1941年 376.7萬人

**1943年 393.3萬人

**1945年 196萬人
 | **1941年 268萬人

**1943年 672.4萬人

**1945年 641萬人
 |

**蘇德戰爭**（粵拼：sou1 dak1 zin3 zang1）係第二次世界大戰期間蘇聯同納粹德國同佢哋嘅盟國之間發生嘅戰爭，時間由1941年6月22號德國開始進攻蘇聯，至1945年5月9號德國向蘇聯無條件投降為止。

## 畫廊

以下嘅地圖，一路順序畫出成場仗嘅進展：

* 1941年6–12月
* 1941年12月−1942年5月
* 1942年5–11月
* 1942年11月–1943年3月
* 1943年2–8月
* 1943年8月–1944年12月
* 1945年1–5月
# 雷達

雷達圖解
**雷達**（英文：**radar**，全名**ra**dio **d**etection **a**nd **r**anging），即係用無線電嚟偵測同定距嘅儀器，原理係將電磁能量用定向嘅方式發射去到某個空間，跟住接收返空間裡面嗰樣物體所反射嘅電波，就可以計到一樣嘢嘅距離、方向、高度同速度。

## 睇埋

* 偵察
* 隱形技術
# 西洋畫

《蒙娜麗莎》係西洋畫上最出名嘅作品之一。
**西洋畫**（粵音：sai1 joeng4 waa2）泛指西方世界嘅傳統畫藝，一般會涵蓋由古希臘、古羅馬時期開始，直到現代歐美等地嘅繪畫實踐。呢種畫藝傳統歷史上一路有發展，開發咗自己一套技法，例如係透視投影噉。後來由於殖民、貿易等嘅途徑，西洋畫逐漸由歐美擴散到全世界。喺藝術史上，西洋畫時常會用嚟同中國畫等非西方繪畫系統做對比。

## 寫實主義

寫實主義（realism）係 1850 年代喺法國盛行嘅一種藝術運動：主張畫應該盡可能追求準確噉描述現實，避免喺作品當中加入任何誇大嘅線條、唔自然嘅色彩或者超自然元素等唔真實嘅嘢，所以寫實主義嘅畫作好多時望落甚至會似相多過似畫。呢啲特色令寫實主義藝術同（例如）成日用誇張扭曲線條嘅表現主義（睇下面）或者主張虛幻同不真實嘅超現實主義（睇下面）成強烈嘅對比。寫實主義喺 19 世紀嘅全盛被認為係對浪漫主義嘅一種反叛：源自 18 世紀尾嘅浪漫主義當時主導咗法國畫界，追求以強烈嘅情感做藝術品嘅主導－而寫實主義就反而係追求客觀同真實；及後寫實主義仲有影響法國嘅第啲藝術同擴展去喺正法國隔離、而且同樣講羅曼語族語言嘅意大利嗰度，對打後嘅意大利藝術有一定嘅影響。

一件藝術品可以淨係局部噉跟從寫實主義：例如一幅畫作可以強調喺題材同圖像上都要真實，幅作品明顯睇得出係畫緊一啲真實存在嘅嘢，而且個畫家會想盡力務求自己幅作品似一幅相，呢個特點喺好多 19 世紀嘅歐洲人像畫身上都可以睇到；另一方面，一個藝術家又可能會追求圖像上真實，但題材唔真實，例如幅作品畫神話入面嘅故事，但畫面依然追求畫到好似一幅相噉。

* 《農夫嘅晏晝飯》（The Farmers' Lunch）
委拉斯蓋茲（Velázquez），1618 年
* 《洗衫女工》（The Laundress）
格勒茲（Greuze），1761 年
* 《你好，古比先生》（Bonjour, Monsieur Courbet）
古比（Gustave Courbet），1854 年
* 《盧森堡花園》（The Luxembourg Gardens）
艾伯特·埃德爾費爾特（Albert Edelfelt），1887 年

## 印象派

印象派（impressionism）係喺 19 世紀尾法國畫界開展嘅一場藝術運動。呢個門派嘅畫作有以下嘅特徵：

* 用幼細、但明顯睇得到嘅筆觸；
* 構圖開放，放寬咗「主題」同「背景」之間嘅界線；
* 平凡嘅題材，興畫日常生活嘅景象，相對於傳統歐洲畫藝偏好以歷史大事或者聖經故仔等「宏大」嘅嘢做題材；
* 異常嘅視角；
* 以物件嘅郁動作為人類感知嘅重要部份，好多時會用濛濛地嘅圖像代表物件嘅郁動－畫家嘗試捕捉望到物件嗰一剎那所見到嘅影像（**印象**）；
* 強調準確噉描繪光嘅變化－印象派畫家受到當時物理學上光學知識嘅演進影響，反對當時歐洲畫家淨係喺室內畫畫嘅傳統，會走去室外畫畫，嘗試了解喺自然光下嘅物件嘅色水應該係點嘅。

以法國畫家莫奈（Claude Monet）喺 1874 年畫嘅油畫《日出印象》（法文：Impression, soleil levant）為例，日出印象廣泛噉俾人認同係印象派嘅代表作，呢幅畫題材好平凡，描繪一個日出景象，畫一個室外見到嘅景，而且畫中物件好濛，強調咗啲物件嘅郁動同光暗。

印象派喺歷史上幾經轉折：初頭（當時嚟講好反傳統嘅）印象派廣受法國藝術界批評，例如因為印象派畫家興畫一啲平凡、日常生活當中嘅嘢，搞到當時嘅（偏好宏大題材嘅）法國畫界覺得佢哋難登大雅之堂；不過，打後喺一眾印象派畫家嘅努力下，印象派最後得到成個歐洲藝術界嘅承認。而到咗廿一世紀，印象派，仲影響咗世界多地嘅畫藝，好似係嶺南畫派噉，就係結咗中國畫同印象派思潮而生嘅一個畫派。

* 《日出印象》
* 《可悲嘅演員》
（The Tragic Actor）
馬內，1866 年
* 德加畫一場芭蕾舞表演嘅綵排。
1873 年
* 莫奈畫佢老婆同個仔散步。
1875 年

## 表現主義

表現主義（expressionism）係 19 世紀尾至廿世紀初起源於德國嘅一場現代主義藝術運動。表現主義核心諗頭係強調以主觀嘅角度描繪世界，而唔追求客觀噉描繪世界，所以好多時會用極端嘅情感表現，務求令讀者或者觀眾喺情緒上受到件作品感染，表現主義嘅畫具有以下嘅特徵：

* 會扭曲現實，畫起嘢上嚟唔追求要畫作似實物－呢點同（好多時重視盡可能噉畫得似實物）嘅傳統西洋畫藝成強烈對比；
* 喺用色上大膽，一幅畫作裏面有對比好強好刺眼嘅多種顏色；
* 將物件嘅某啲特徵誇大，追求加強情緒效果。

以挪威畫家孟克（挪威文：Edvard Munch）1893 年嘅作品《吶喊》（挪威文: Skrik；德文：Der Schrei der Natur，意思係「大自然嘅吶喊」）為例。吶喊廣泛噉俾人認為係表現主義嘅代表作之一，幅畫用咗極度扭曲嘅線條，色彩上好唔似自然景物，而且幅畫嘅主角特徵誇大（身體有誇張、唔真實嘅扭曲），令成幅畫帶有好強烈嘅焦慮情緒。

表現主義喺一戰前正式崛起（不過有學者指出，德文地區嘅藝術早喺中世紀經已有表現主義特徵）。話咁快就喺以柏林做中心嘅德國－以至成個日耳曼歐洲（包括挪威、瑞典、同奧地利等地區）－大受歡迎。打後，表現主義仲擴展咗去畫同詩以外嘅藝術型式當中，例子有表現主義建築。

* 《吶喊》
* 《雨中》（德文：Im Regen）
法蘭茲·馬克（Franz Marc），1912 年
* 《森林入面嘅鹿》（德文：Rehe im Walde）
法蘭茲·馬克，1914 年
* 畫自己係士兵嘅樣
E. L. 卡希納（E. L. Kirchner），1915 年

## 第啲門派

* 後印象派（post-impressionism）：1886 年至 1905 年間喺法國興起嘅一場藝術運動，反對印象派對「要自然噉描述光同顏色」嘅執著，包括強調狂野色調嘅野獸派（fauvism）；好出名嘅荷蘭畫家梵高（Vincent van Gogh）就係一個後印象派畫家。
* 立體主義（cubism）：由西班牙畫家畢加索（Pablo Picasso）帶動嘅一場廿世紀初藝術運動，追求將畫簡化，將圖像變成有咁簡約得咁簡約嘅線同形狀簡單化；立體主義打破咗好多先前嘅藝術傳統，亦被指係超現實主義等打後嘅藝術運動嘅先驅。
* 超現實主義（surrealism）：起源於 1920 年代嘅法國，由達達主義演變出嚟，講求刻意唔跟現實，畫出好怪異同望落唔合常理嘅圖像。達利（Salvador Dalí）就係一個超現實主義畫家。
* 抽象表現主義（abstract expressionism）：起源於 1940 年代紐約市嘅一場藝術運動，被指係美國發展出一套獨有畫藝嘅開端；抽象表現主義受超現實主義影響，唔以描繪具體嘅物件做目標，而係通過用點、線、面、色彩、形體同構圖等抽象化嘅嘢嚟傳達各種情緒。
* 普普藝術（pop art）：喺廿世紀中源自美國同英國嘅一場藝術運動，集中於運用流行文化當中嘅影像嚟創造藝術品；普普藝術會用到廣告同漫畫等量產嘅文化產品裏面嘅影像做畫作嘅一部份，而呢點被認為係對西人傳統雅藝術（fine art）概念嘅挑戰。
* 照相寫實主義（photorealism）：起源於 1960 年代嘅紐約市，追求一幅畫要畫到好似相噉。

... 等等。

* 《麥田群鴉》（Wheatfield with Crows）
梵高，1890 年

## 睇埋

* 油畫
* 國畫

## 註釋

## 引咗